लघु महाचील

लघु महाचील नेपाल लगायत दक्षिण  तथा दक्षिणपूर्वी एसियाका केइ राष्ट्रअनमी पाइन्या चीलको यक प्रजाति हो।

शारीरिक विवरण
लघु महाचील ६० सेन्टिमिटर लामो तथा पखेटा फिजाउँदा १५ सेन्टिमिटर हुन्छ। यो चणा गठिलो मझौला नापको चील जसका छोटा रे चौडा पखेटाअन तथा श्येनबाजको जस्तो टाउको रे नानो ठोँड साथै छोटो पुच्छर हुन्छ। हावामी तैरिँदा रे आकाशिँदा यै पन्छीको पखेटाअन कुइना बठेइ तल कोण परेका हुनान। यैको जीवहारा महाचीलको भन्दा हल्का साघुँरा पखेटा रे लामो पुच्छर, फिक्का मैलोखैरो माथिल्लो पखेटा रे तल्लो पङ्खढकनी गाढा, उडानपङ्खअनसित प्रष्ट फरक धेकिने रे पखेटाको तल्लो भागको कुईनामी दुईवटा सेतासेता खुर्पाकार चिन्हअन हुनान। केइ प्वाँखावस्थाअनमी गोमायु महाचील जस्तो धेकिने तर कुइनामी प्रष्ट दुइवटा सेतासेता खुर्पाकार चिन्ह, मुख्य पखेटाको तल्लो भाउमा प्रष्ट तेर्सा धर्साअन नभयाः रे च्यापु गाढा हुन्छ। यै बाहेक सानो नापको लै साथै टाउको बाहिरपट्टि कम निस्किएको रे सानमो ठोँड त्यस्तै कम गहिरा पङ्खपुप्पाअन भयाः छोटा पखेटाअन रे लामा धेकिने सानो सुरुवाल तथा पातलो धेकिने प्वाँखले ढाकियाः पिडौला हुन्छ।

वितरण तथा वासस्थान
लघु महाचील नेपाल, बङ्गलादेश, कम्बोडिया, भारत रे म्यानमार साथै पाकिस्तानको केइ स्थानमी लै पाइन्नान। नेपालको सइन्नानी चितवन राष्ट्रिय निकुञ्ज, बर्दिया राष्ट्रिय निकुञ्ज, शुक्लाफाँट वन्यजन्तु आरक्ष, कोशी टप्पु वन्यजन्तु आरक्ष तथा तराईका अन्य केइ असंरक्षित भूभागअनमी बसोबास गर्ने तथा बच्चा कोरल्ने गर्छ।BirdLife International (2009) Species factsheet: Aquila hastata. online यो प्रजातिले भ्यागुता तथा साना चणाअन लाइ आहार बनाउँछ रे खुल्ला क्षेत्रमी भयाः रूखमी गुँड लगाई बस्छ।

खतरा तथा संरक्षण अवस्था
वासस्थानको विनासका कारण यो प्रजाति विश्वमी संरक्षणका हिसाबले संवेदनशील अवस्थामी रयाः छ। 

 सन्दर्भ सामग्री 

 बाइल्ला सूत्रअन 

 पन्छी जीवन तथ्य पुस्तक: लघु महाचील

श्रेणी:नेपालमी पाइन्या चणा
श्रेणी:विकिथन-१ माइ बनाइया वा सुधारिया लेखअन